ཉེ་ལམ་མཚོ་སྔོན་ནས་ཕོ་ལོ་བཅོ་ལྔར་བུད་པའི་སློབ་འབྲིང་སློབ་མ་ཐའོ་ཁྲིན་ཕིང་གིས་སློབ་གྲོགས་དག་གིས་བརྙས་བཅོས་ཚད་མེད་བྱས་པ་སྟེ།སློབ་གྲོགས་རེ་འགའི་༼ད་ལྟ་རྒྱལ་ནང་དུ་དར་ལུགས་ཆེ་བ་ནི་སློབ་མ་ཚོས་སྐོར་ཁག་བསྒྲིག་པ་འམ།སློབ་མ་དང་སྤྱི་ཚོགས་སྟེང་གི་མི་མཉམ་འབྲེལ་གྱིས་ནག་ཚོགས་བསྒྲིག་སྟེ་སློབ་མ་ཉམས་ཆུང་ངམ་དཔུང་རོགས་མེད་མཁན་དག་ལ་བརྙས་བཅོས་བྱེད་བཞིན་ཡོད།༽དེ་དག་གི་གོན་པ་དང་ཕོར་བ།མདོར་ན་རྐང་བ་སོགས་ཀྱང་བཀྲུ་དགོས་བྱུང་བ་དང་།གཅར་རྡུང་བར་མེད་དུ་གཟེད་དགོས་བྱུང་བ་སོགས་ཕྱི་ནང་གསང་གསུམ་གྱི་གནོན་ཤུགས་མ་བཟོད་པར་ཕ་མ་དང་ལྷན་དུ་འཛིན་བདག་དགེ་རྒན་ལ་ཡར་ཞུ་ཇི་ལྟར་བྱས་ཀྱང་ངལ་བ་འབྲས་མེད་དུ་སོང་བའི་མཐའ་མར་ལོ་ན་ཆུང་ལ་མ་འོངས་པ་རེ་བས་བསྟམས་པའི་སློབ་བུ་ཁོང་འཇིག་རྟེན་དང་གཏན་དུ་གྱེས་ཤིང་།ཤུལ་ལུས་ནང་མིར་བཟོད་མེད་ཀྱི་སྐྱོ་གདུང་བསྐྲུན་ཁར།དགེ་རྒན་དང་སློབ་གྲྭ་སོགས་ལ་ཡང་མིང་ཆད་ངན་པ་བྱུང་ཡོད་པ་མ་ཟད།རྒྱལ་ཡོངས་ས་ཆ་སོ་སོའི་དགེ་རྒན་དང་ཁྱིམ་བདགསློབ་མ་མང་པོ་ཞིག་གིས་ཕྱོགས་སྣ་སྒོ་མོ་ནས་བསམ་བློ་གཏང་དགོས་པའི་གནས་སུ་བསྐྱལ་བ་རེད།